"Всичко хора са създадени равни
и те са дарени с правото на
живот, свобода и преследване на щастието."
Не толкова бързо, г-н Джеферсън!
Тези думи са от Декларацията за независимост,
и фактите зад тях са добре познати.
През юни 1776,
малко повече от година след като войната срещу Англия започва
след изстрелите произведени в Лексингтън и Конкорд,
Континенталният конгрес се събира във Филаделфия,
за да обсъди американската независимост.
След дълги дебати, резолюция на независимостта
е одобрена на 2-ри юли, 1776.
Америка е свободна!
И хора като Джон Адамс смятат, че ще празнуват този ден завинаги.
Но два дни по-късно, членовете на Конгреса
гласуват за приемането на Декларацията за независимост,
написана основно от Томас Джеферсън,
посочвайки причините, поради които страната трябва да е свободна.
Повече от 235 години по-късно,
празнуваме този ден като рождения ден на Америка.
Но има някои части от историята, които може би не знаете.
Първо, Томас Джеферсън получава заслугата
за написването на Декларацията,
но на петима души е възложено
да напишат документ, обясняващ защо
Америка трябва да е независима:
Робърт Ливингстън,
Роджър Шърман,
Бенджамин Франклин и
Джон Адамс, всички те са посочени първо.
Адамс е този, който предлага младия
и малко известен Томас Джеферсън, да се присъедини към тях,
защото имат нужда от човек от влиятелната Делегация на Вирджиния
а и Адамс решава, че Джеферсън пише по-добре от него.
Второ, въпреки че Джеферсън никога не използва бележки под черта,
или обявява източниците си,
някои от неговите запомнящи се думи и фрази са заети
от други писатели и са леко променени.
След това, Франклин и Адамс имат няколко предложения.
Но най-важната промяна идва след като Декларацията
се изпраща към целия Конгрес.
За два дни, силно недоволният Томас Джеферсън
стои и се ядосва, докато неговите думи се разглеждат.
Накрая, Конгресът прави няколко, много малки промени в думите
и едно голямо отстраняване.
В дългия списък от нападки, които Джеферсън прави
срещу краля на Англия,
авторът на Декларацията включва идеята,
че Джордж Трети е виновен за търговията с роби
и пречи на Америка да прекрати робството.
Това не само не е истина,
но Конгресът дори не иска да се споменава робството
в основаващия документ на нацията.
Референцията е премахната
преди Декларацията да бъде одобрена и изпратена към печатаря.
Но остава отворен трудният въпрос:
Как може хората,
които ще подпишат документа,
празнувайки свободата и равенството,
да приемат система, в която едни хора притежават други?
Това е въпрос, който
в крайна сметка ще доведе държавата до гражданска война
и такъв, който все още си задаваме днес.